Source: http://www.bihon.ro/csm-oradea-va-juca-la-sibiu-in-cupa-romaniei/1167926
Timestamp: 2018-03-25 01:33:11+00:00

Document:
CSM Oradea va juca la Sibiu in Cupa Romaniei - BIHON
CSM Oradea va juca la Sibiu in Cupa Romaniei
la	11. septembrie 2012 14:37
Echipa CSM Oradea, câştigătoarea Memorialului Toni Alexe 2012
Au fost stabilite oraşele care vor găzdui meciurile din cele trei grupe ale turului inaugural din Cupa României la baschet masculin.
Turneul grupei a 2-a, din care fac parte formaţiile CSM Oradea, BC Mureş Târgu Mureş, Energia Rovinari şi BC „Perla Harghitei” Miercurea Ciuc, se va desfăşura la Sibiu. Grupa 1, cu U Mobitelco Cluj-Napoca, CSM Bucureşti, Dinamo şi CSŞ Giurgiu, va juca la Dobroeşti (jud. Ilfov), iar Grupa a 3-a, cu CSU Atlassib Sibiu, BC Timba Timişoara, SCM U Craiova şi Farul Constanţa, va fi găzduită de Mediaş. Turneele celor trei grupe vor avea loc în perioada 28-30 septembrie. Câştigătoarele celor trei grupe, plus echipa cu cea mai bună linie de clasament de pe locurile doi, se vor califica în faza următoare a Cupei României, alături de cele patru reprezentante ale României în cupele europene – CSU Asesoft Ploieşti, BCM U Piteşti, Gaz Metan Mediaş şi BC Timişoara.
„Suntem în grupa cea mai grea, dar ne propunem evident să ne clasăm pe primul loc şi să ne calificăm mai departe. Adversarele nu sunt deloc de neglijat. Târgu Mureş este o echipă puternică, iar Târgu Jiu şi Miercurea Ciuc sunt de asemenea formaţii incomode”, ne-a declarat managerul formaţiei CSM Oradea, Şerban Sere. Echipa noastră îşi va continua meciurile de pregătire până la turneul din Cupa României. În acest weekend, CSM Oradea va juca în deplasare cu cele două formaţii maghiare care au participat la Memorialul Antonio Alexe – Atomerőmü Paks şi Albacomp Székesfehérvár. Ultima repetiţie va avea loc sâmbăta viitoare, la 22 septembrie, când orădenii vor întâlni tot în deplasare campioana Ungariei, Szolnok Olaj.
Înfrângere dezamăgitoare în faţa Stelei

References: CSM 
 CSM 
 CSM 
 CSM 
 CSM 
 CSM